Elverum vant, stygg skade for Blonz

Elverum tok en meget sterk seier med 28-30 borte mot Porto i første kamp årets Mesterliga i håndball.

De dårlige nyhetene for Elverum var at Alexander Blonz så ut til å skade kneet alvorlig da han scoret to sekunder før full tid.

– Det er kneskålen som har hoppet ut av ledd og inn igjen. Det er hva vi vet nå, så får vi gjøre bildediagnostikk og nærmere undersøkelser når vi kommer hjem, sier Elverums assistenttrener Raymond Hamar til NRK.

20-åringen scoret ti mål og var kampens toppscorer.